CELEX: 32021D2209
Language: lv
Date: 2021-12-07 00:00:00
Title: Politikas un drošības komitejas Lēmums (KĀDP) 2021/2209 (2021. gada 7. decembris) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2021/1083 (EUTM Mali/2/2021)

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/1
               
            
         POLITIKAS UN DROŠĪBAS KOMITEJAS LĒMUMS (KĀDP) 2021/2209
         (2021. gada 7. decembris)
         par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2021/1083 (EUTM Mali/2/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
         tā kā:
         
                     (1)
                  
                  
                     Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) pieņemt lēmumus par EUTM Mali politisko kontroli un stratēģisko vadību, tostarp lēmumus par nākamo EUTM Mali ES misijas spēku komandieru iecelšanu amatā.
                  
               
                     (2)
                  
                  
                     PDK 2021. gada 23. jūnijā pieņēma Lēmumu (KĀDP) 2021/1083 (2), ar ko par ES misijas EUTM Mali spēku komandieri no 2021. gada 7. jūlija tika iecelts brigādes ģenerālis Jochen DEUER.
                  
               
                     (3)
                  
                  
                     Austrija 2021. gada 7. oktobrī ierosināja par ES misijas EUTM Mali spēku komandieri no 2021. gada 21. decembra iecelt brigādes ģenerāli Christian RIENER, kurš nomainītu brigādes ģenerāli Jochen DEUER.
                  
               
                     (4)
                  
                  
                     ES Militārā komiteja 2021. gada 22. oktobrī atbalstīja minēto priekšlikumu.
                  
               
                     (5)
                  
                  
                     Būtu jāpieņem lēmums par brigādes ģenerāļa Christian RIENER iecelšanu par ES misijas EUTM Mali spēku komandieri no 2021. gada 21. decembra.
                  
               
                     (6)
                  
                  
                     Lēmums (KĀDP) 2021/1083 būtu jāatceļ.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo brigādes ģenerālis Christian RIENER no 2021. gada 21. decembra tiek iecelts par Eiropas Savienības militārās misijas, lai palīdzētu Mali bruņoto spēku apmācībā (EUTM Mali), ES misijas spēku komandieri.
         
         
            2. pants
            Lēmums (KĀDP) 2021/1083 ar šo tiek atcelts.
         
         
            3. pants
            Šis lēmums stājas spēkā 2021. gada 21. decembrī.
         
         
            Briselē, 2021. gada 7. decembrī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 14, 18.1.2013., 19. lpp.
         
         
            (2)  Politikas un drošības komitejas Lēmums (KĀDP) 2021/1083 (2021. gada 23. jūnijs) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2021/6 (EUTM Mali/1/2021) (OV L 235, 2.7.2021., 12. lpp.).